Diari Oficial de la Generalitat Valenciana


Sumari del DOGV 9394, del 29-07-2022 (2022/7256)

RESOLUCIÓ de 26 de juliol de 2022, de la sotssecretària de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7256


Data del document
:   26-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de juliol de 2022, de la sotssecretària de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2022/7256]  
L'article 164 a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
Mitjançant la Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023. No obstant això, després de l'aprovació del Projecte de llei de pressupostos de la Generalitat per a l'exercici 2022 s'inclouen noves línies de subvencions que han de ser incorporades a l'esmentat document amb l'objectiu que oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
  
Vist tot això i en virtut de les atribucions conferides per l'article 28 de la Llei 5/1983, de 30 de desembre, del Consell i per l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i de la delegació continguda en el resolc tercer, apartat dèsset, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i d'acord amb la proposta de la directora general de Cultura i Patrimoni i de conformitat amb aquesta, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport per mitjà de la inclusió d'una nova línia de subvenció en el capítol referit a la Direcció General de Cultura i Patrimoni, d'acord amb el detall que figura com a annex únic.  
  
  
València, 26 de juliol de 2022.- La sotssecretària d'Educació, Cultura i Esport: p. d.(R 13.04.2022, DOGV 29.04.2022): Eva María Coscollá Grau.  
  
  
ANNEX ÚNIC  
Modificació del Pla estratègic de subvencions 2020-2023  
  
1. S'inclou en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Cultura i Patrimoni, la següent línia:  
  
Objectiu estratègic 37:  
Conveni col·laboració amb l'Institut Ramón Llull, per a la promoció literària i cultural.  
Línia de subvenció:  
Conveni col·laboració amb l'Institut Ramón Llull, per a la promoció literària i cultural.  
Codi: S8593000  
Denominació: Conveni col·laboració amb l'Institut Ramón Llull, per a la promoció literària i cultural.  
Manera de concessió: Concessió directa, Art. 168 a)  
Entitats beneficiàries: Institut Ramón Llull.  
Descripció i finalitat: Col·laboració entre la Generalitat i l'Entitat per a la promoció de la literatura i la cultura per mitjà de l'establiment i la gestió del programa d'activitats durant 2022  
  
1. Àrees de competències afectades i sectors cap als quals es dirigeixen les ajudes:  
- Gestió de les ajudes que des de la Generalitat es destinen a la promoció d'activitats de foment del llibre i la lectura.  
- Institut Ramón Llull.  
  
2. Objectius i efectes que es pretenen amb la seua aplicació:  
Contribuir en el finançament de la realització d'activitats de foment del llibre i la lectura.  
  
3. Mecanisme:  
Concessió directa i instrumentada mitjançant conveni de col·laboració.  
  
4. Delimitació de les línies bàsiques de les bases reguladores:  
Subscripció del corresponent conveni de col·laboració entre l'entitat beneficiària i la conselleria concedent, compliment de les obligacions legals i pactades, així com justificació de la realització de les activitats.  
  
  
5. Calendari: Anual  
Fins al 31 de desembre de cada any.  
  
6. Termini necessari per a la seua consecució:  
Anual  
  
7. Costos previsibles per a la seua realització i fonts de finançament:  
100.000 - (Pressupost 2022) o l'import que es consigne en la llei anual de pressupostos  
Fons propis.  
  
8. Indicadors de seguiment i avaluació:  
Percentatge d'execució de la subvenció.